Elokuvateatteri Navettakino Konneveden Pyhälahdella.
**Navettakino** on pikkupoikien 2000-luvun alussa ideoima ja perustama elokuvateatteri Konneveden Pyhälahdella. Navettakino on Särkisalon kyläkunnan ylläpitämä pieni kyläkino, jossa pyörivät elokuvat ympäri vuoden. Navettaan rakennettu sali on aito elokuvateatteri, jossa aluksi oli 35 mm:n projektori. Teatteri on digitalisoitu, joten siellä voi edelleen katsoa uusimmat elokuvat. Salissa on Dolby-äänentoisto, nouseva katsomo ja suuri valkokangas. 

Teatterin ohjelmisto on ajankohtaista ja kotimaista suosivaa. Esitykset ovat viikonloppuisin, jolloin 50-paikkainen teatteri täyttyy keskellä harvaan asuttua maaseutua. Katsojia käy teatterissa jopa yli sadan kilometrin säteeltä. Keski-Suomen Elokuvakeskus on järjestänyt teatterissa koululaisnäytöksiä.

Teatterin historiaa
-------------------

Navettakino alkoi siitä, kun Pyhälahden kansakoulussa asunut alle kymmenkesäinen Eemeli Mölsä löysi Konneveden kotiseutumuseosta vanhan elokuvaprojektorin ja lupasi kunnostaa laitteen toimintakuntoon. Hänen pari vuotta nuorempi kaverinsa Matti Kakko sai naapurin lapset ja sittemmin kyläkunnan innostumaan mahdottomalta kuulostavasta elokuvateatterihankkeesta. Sille löytyi paikka naapurin äskettäin tyhjentyneestä navetasta. Talkoilla vanha navetta tyhjennettiin. Lattiaa kaivettiin, jotta saatiin aikaiseksi nouseva katsomo. Maitohuoneeseen tehtiin projektorihuone. Navettakinosta tuli menestys alusta pitäen. Siellä järjestetään usein myös tilausnäytäntöjä. Kesäisin teatteriin on tultu jopa höyrylaivalla, sillä sijainti Keiteleen rannalla Pyhälahdella on vesimatkailijalle ihanteellinen.

Tunnustus yritteliäisyydestä
----------------------------

Navettakinon on saanut Keski-Suomen vuoden kulttuuriteko -tunnustuspalkinnon vuosina 2004 ja 2006. Palkinnon perusteissa on todettu, että lasten hanke on loistava esimerkki kuinka kaukana keskuksista voi yhteisin ponnisteluin saada aikaan paljon, jos vain tahtoa ja intoa riittää. – 35-millisen elokuvan esittämiseen vaaditaan paljon muutakin kuin töpselin seinään laittamista. Näin valkokangaskelokuva voi olla ihmisten ilona myös suurten kaupunkien ulkopuolella. Navettakino on palkittu myös Keski-Suomen toisessa maaseutugaalassa 2011.

Navettakino mediassa
--------------------

Teatterin vaiheista on tehty useita artikkeleita lehtiin ja Harri Paavolan ohjaama dokumenttielokuva Navettakino. Kulu-tv:n uutisjutussa kerrottiin Navettakinosta. Sen ensiesitys oli Ylen kotimaista kulttuuria ja yritteliäisyyttä esittelevässä Pohjantähden alla -sarjassa 8. joulukuuta 2002.

Lähteet
-------

1. ↑  Info, Navettakino (Arkistoitu – Internet Archive)
2. ↑  Särkisalon kyläkunnan Navettakino Peda.net (Internet Archive)
3. ↑  Ajo-ohje Yhteystiedot (Arkistoitu – Internet Archive)
4. ↑  Keski-Suomen Elokuvakeskus [vanhentunut linkki]
5. ↑  Koulukino (Arkistoitu – Internet Archive)
6. ↑  Navettakino Navettakinon historia (Arkistoitu – Internet Archive)
7. ↑  Maaseudun elävää kulttuuria Keskisuomalainen 14.1.2011
8. ↑  Kulttuuripalkinnolla hankitaan uusi valkokangas (Arkistoitu – Internet Archive)
9. ↑  Vuoden kulttuuriteko ja Vuoden kulttuuriniistäjä -palkinnot (Arkistoitu – Internet Archive)
10. ↑  Keski-Suomen maaseutugaalassa palkittiin nuoria maatilayrittäjiä ja Navettakino[vanhentunut linkki] Maaseutugaala
11. ↑  Maaseutugaala palkitsi nuoria yrittäjiä ja Konginkankaan kylän Yle 4,11,2011
12. ↑  Navettakino Elonetissa
13. ↑  Katsomisaika päättynyt, Yle, koulutv
14. ↑  Pohjantähden alla: Esitetyt ohjelmat: Navettakino Yle

Aiheesta muualla
----------------

* Navettakinon sivut
* 3D-leffoista voi nauttia navetassa Yle uutiset 16.5.2011
* Natri, Ilona: Navettakinon visuaalinen ilme (päättötyö)  2010. Kymenlaakson ammattikorkeakoulu.